มัลแวร์
โดย...ชัตน์วรี (shewarat@hotmail.com)
29 ก.ย. 2559

โดย...ชัตน์วรี ([email protected])
ช่วงนี้มีข่าวแฮ็กคอมพิว เตอร์ โทรศัพท์มือถือ ตู้เอทีเอ็มที่จะดูดเงินออกจากบัญชีเงินฝาก โดยใช้ “มัลแวร์” เข้ามาเจาะข้อมูล หรือทำให้เครื่องคอมพิวเตอร์มีปัญหา ล่าสุดธนาคารแห่งประเทศไทย (ธปท.) ได้ออกประกาศให้ธนาคารพาณิชย์ยกระดับป้องกันความเสี่ยงของระบบ ATM จากโปรแกรมมัลแวร์ (Malware)
“มัลแวร์” หรือ Malicious Software คือ ซอฟต์แวร์ที่ถูกสร้างขึ้นเพื่อแอบเข้าสู่ระบบคอมพิวเตอร์โดยที่ผู้ใช้ไม่ได้อนุญาต มัลแวร์มีหลายชนิด ได้แก่ ไวรัสคอมพิวเตอร์ หนอนคอมพิวเตอร์ โทรจัน สปายแวร์ และซอฟต์แวร์อื่นๆ ที่เป็นอันตราย
วิธีการป้องกัน “มัลแวร์”
ไม่เปิดไฟล์แนบที่มากับอีเมล หรือคลิกลิงก์ใดๆ ที่ส่งมาในอีเมลจากคนที่ไม่รู้จัก
ไม่ดาวน์โหลดไฟล์จากเว็บไซต์ที่ไม่รู้จักหรือไม่ได้มาตรฐาน
ไม่ดาวน์โหลดโปรแกรมที่ไม่น่าไว้ใจ  
ใช้ซอฟต์แวร์ป้องกันไวรัสที่มีลิขสิทธิ์และถูกกฎหมาย และอัพเดทเสมอ
อ่านข้อตกลงและประกาศเรื่องความเป็นส่วนตัว ก่อนติดตั้งซอฟต์แวร์ใดๆ 
สแกนเครื่องคอมพิวเตอร์เพื่อตรวจมัลแวร์ก่อนใช้งาน